Π.Α.Ο.Κ. (υδατοσφαίριση)



Τμήμα ανδρικής υδατοσφαίρισης

Ιστορία 
Το τμήμα πόλο του Π.Α.Ο.Κ. ιδρύθηκε το 1931 και μετέχει στους κολυμβητικούς αγώνες του 1931 αγωνιζόμενος για πρώτη φορά χάνοντας από τον Εθνικό Πειραιώς. Οι πρώτες προπονήσεις γίνονταν θαλάσσιο χώρο μπροστά στη σημερινή «Στάση Φλέμινγκ» δίπλα στα Λουτρά του Μ. Αλεξάνδρου. Ο Π.Α.Ο.Κ. όπως και όλοι οι τοπικοί σύλλογοι ελλείψη κολυμβητηρίου προπονούνταν στη θάλασσα. Ο Ελευθέριος Βενιζέλος είχε εγκαινιάσει από το 1932 την ξύλινη παραλιακή εξέδρα στο Νέο Κουρί.

Μεταπολεμικά συγκροτείται η ομάδα με προπονητή το Βαλαβάνη και σημείο αναφοράς ένα δωματιάκι στο Καραμπουρνάκι. Ο χώρος ανάμεσα σε μια βάρκα και μια θαλάσσια σκάλα οριοθετούσε το χώρο των προπονήσεων. Με πρόεδρο τον Παντελή Καλπατσόγλου και έφορο το Γιώργο Ατακτίδη σημειώνεται η πρώτη μεγάλη νίκη απέναντι στον Ηρακλή το 1952 και επί του Άρη το 1954. Ο Π.Α.Ο.Κ. τη δεκαετία αυτή αγωνιζόταν στη Β' κατηγορία.

To 1963 αγωνίζεται στην πρώτη κατηγορία αλλά υποβιβάζεται. Το 1975 το Εθνικό Κολυμβητήριο Θεσσαλονίκης που ήταν το πρώτο που κατασκευάστηκε στην πόλη. Έτσι ο Π.Α.Ο.Κ. είχε τη δυνατότητα να προπονηθεί ισάξια με τις ομάδες της Αθήνας που διέθεταν από πολύ νωρίτερα κολυμβητικές εγκαταστάσεις. Το 1978 μετά από 15 χρόνια αγωνίζεται ξανά στην ανώτατη κατηγορία αλλά υποβιβάζεται ξανά χωρίς να πετύχει νίκη. Το 1982 παραμένει στην κατηγορία τερματίζοντας όγδοος στις δέκα ομάδες αλλά το 1983 υποβιβάζεται ξανά μαζί με τον Άρη. Το 1986 η ομάδα του Π.Α.Ο.Κ. παρά τις μεγάλες νίκες απέναντι σε Ολυμπιακό και Χίο υποβιβάστηκε στην Α2 όπου παρέμεινε για 15 χρόνια.

Συνολικά ο Π.Α.Ο.Κ. έχει επιδείξει 28 συμμετοχές στην πρώτη κατηγορία από τις οποίες 22 είναι συνεχόμενες από το 2001 και μετά (1931, 1963, 1978, 1982, 1983, 1986, 2001–).

Από το 1989 ο πρόεδρος Θανάσης Κατσαρής και ο έφορος Γιάννης Ελευθεριάδης με προπονητή το Όμηρο Πολυχρονόπουλο προχωρούν στην ενίσχυση της ομάδας. Το 1999 με προπονητή το Παναγιώτη Βέργο, με αρχηγό τον Γιώργο Παπούδη και μεταγραφές τους Γιάννη Αποστόλου, Μιχάλη Λαζαρίδη και Μαντζουρίδη Χρήστο ο Π.Α.Ο.Κ. κερδίζει την άνοδο για την Α1 κατηγορία μετά από 15 χρόνια, ολοκληρώνοντας τη σεζόν με μια μόνο ήττα. Στην συγκεκριμένη σεζόν ο Μαντζουρίδης ήταν 1ος σκόρερ της διοργάνωσης και ο Λαζαρίδης 3ος.

Τα τελευταία χρόνια έχει καθιερωθεί στις σημαντικές δυνάμεις της ελληνικής υδατοσφαίρισης. Το πρόσωπο που συνέδεσε το όνομά του με την πορεία της ομάδας πόλο, όπως και του τμήματος κολύμβησης, είναι αυτό του προπονητή Ανέστη Σουμελίδη, ο οποίος υπηρέτησε από το πόστο αυτό τον Π.Α.Ο.Κ. για 36 χρόνια.

Συμμετοχές (1986—τώρα)

Τίτλοι 

 1 Πρωτάθλημα Α2: 2000

 4 Πρωταθλήματα Β' Εθνικής: 1956, 1957, 1962, 1981
 1 Πρωτάθλημα Βορείου Ελλάδος: 1961

Τμήματα υποδομής 
 2 Πανελλήνια Πρωταθλήματα Νέων Ανδρών: 2015, 2022
 2 Πανελλήνια Πρωταθλήματα Εφήβων: 2019, 2022
 1 Πανελλήνιο Πρωτάθλημα Παίδων: 2017
 2 Πανελλήνια Πρωταθλήματα Μίνι Παίδων: 2015, 2018

Άλλοι τίτλοι 
 1 Panda Tournment :2019
 1 Διεθνές τουρνουά Σλοβακίας Εφήβων: 2022
 1 Κωνσταντίνος Αντίοχος Τουρνουά:2022 https://pelop.gr/o-paok-katektise-to-tournoua-konstantinos-antiochos/
1 τουρνουά ΣΕΔΥ: 2018

1 τουρνουά Παίδων"Κωνσταντίνος Μωλιώτης 2018

1 Πανθεσσαλονίκεια πρώτη θέση σε μίνι Παίδων 2022

Διακρίσεις - Μετάλλια
 3η θέση Ανδρων:Χάλκινο Μετάλλιο στο 15ο τουρνουά ΣΕΔΥ 2022 
 Νέων Ανδρών
2η θέση Πανελλήνιο Πρωτάθλημα: 2015, 2016, 2017
 Εφήβων
2η θέση Πανελλήνιο Πρωτάθλημα: 2015 
3η θέση Πανελλήνιο Πρωτάθλημα: 2018
 Παίδων
2η θέση Πανελλήνιο Πρωτάθλημα: 2014, 2016, 2020, 2021 
1η θέση Διεθνές Τουρνουά Ι. Χατζηθεοδώρου:2022 

 Μίνι Παίδων
2η θέση Πανελλήνιο Πρωτάθλημα: 2014, 2019, 2022

Τρέχουσα σύνθεση ομάδας και προπονητής

Τρέχουσα σύνθεση

Τεχνικό επιτελείο

Προπονητές Ακαδημιών

Τμήμα γυναικείας υδατοσφαίρισης

Ιστορία 
Το 1989 ο παλαίμαχος πολίστας του Π.Α.Ο.Κ. Δημήτρης Θωμόπουλος ιδρύει το γυναικείο τμήμα πόλο. Η ομάδα συμμετείχε αρχικά στη Γ' Εθνική κατηγορία το 1990 και την επόμενη χρονιά εξασφάλισε την άνοδο στη Β' εθνική. Εκεί διανύει μια εξίσου επιτυχημένη χρονιά και τερματίζοντας στη δεύτερη θέση, προβιβάζεται στην Α' Εθνική. Οι κολυμβήτριες του Π.Α.Ο.Κ. έσπευσαν να ενταχθούν στην ομάδα πόλο όμως την επόμενη χρονιά η ομάδα υποβιβάστηκε και πάλι στη Β' Εθνική.

Το 1995 ο Π.Α.Ο.Κ. αγωνίζεται και πάλι στην Α' Εθνική και την περίοδο 1996-97 διανύει μια από τις πιο επιτυχημένες περιόδους καταλαμβάνοντας την 6η θέση. Την επόμενη περιόδο υποβιβάστηκε στην Α2 όμως εκεί πραγματοποίησε μια εξαιρετική χρονιά και επέστρεψε αήττητος στην Α1. Το 2000 υποβιβάζεται και πάλι.

Το 2000 οι συνεχείς ήττες στην Α1 φέρνουν την παραίτηση του προπονητή και το αρνητικό κλίμα που έχει δημιουργηθεί οδηγεί τον ΠΑΟΚ στον υποβιβασμό.

Το 2001 υπήρξε χρονιά ανανέωσης για τον Π.Α.Ο.Κ. 

Το 2002 η παραμονή στην Α2 και κυρίως ο τρόπος που έγινε αυτό απογοητεύει αρκετές αθλήτριες από τις οποίες άλλες σταματούν και άλλες παίρνουν μετεγγραφή. Και ενώ η ομάδα κινδυνεύει ακόμα και με υποβιβασμό, το πάθος των μεγαλύτερων παικτριών και η επιστροφή της Σ. Σιδηροπούλου την οδηγούν σε ανάκαμψη και στην κατάληψη της τρίτης θέσης, που όμως δεν φέρνει την άνοδο. 
 
Το 2003 ο στόχος της ανόδου επιτυγχάνεται και ο Π.Α.Ο.Κ. επιστρέφει μετά από μεγάλες και οδυνηρές περιπλανήσεις, στα μεγάλα σαλόνια.
  
Το 2004 στην επανεμφάνιση της στην Α1, η ομάδα συγκεντρώνει δέκα βαθμούς στα 14 παιχνίδια και καταλαμβάνει την 6η θέση που είναι η καλύτερη στην ιστορία της. 

Το 2005 ο Π.Α.Ο.Κ. καταλαμβάνει και πάλι την 6η θέση με 7 βαθμούς σε 14 αγώνες, έχοντας 3 νίκες μία ισοπαλία και 10 ήττες.

Το 2006 ο Π.Α.Ο.Κ. κατέλαβε την 7η θέση με 6 βαθμούς (2 νίκες, 2 ισοπαλίες και 10 ήττες) και παρέμεινε στη μεγάλη κατηγορία.
  
Το 2007 κατέλαβε και πάλι την 7η θέση με 4 βαθμούς (2 νίκες, 0 ισοπαλίες και 12 ήττες). 

Το 2008 ο Π.Α.Ο.Κ. κατέλαβε για τρίτη συνεχόμενη χρονιά την 7η θέση με 5 βαθμούς (2 νίκες, 1 ισοπαλία και 11 ήττες). 

Το 2009 ο Π.Α.Ο.Κ. υποβιβάζεται, καθώς συγκεντρώνει μόλις τρεις βαθμούς στα 14 παιχνίδια (1 νίκη, 1 ισοπαλία και 12 ήττες).

Από το 2010 μέχρι το 2021 ο Π.Α.Ο.Κ. αγωνίζεται στην Α2 εθνική και κάποιες πολύ λίγες χρονιές στη Β΄ Εθνική, ενώ την περίοδο 2020-21 ανέρχεται μετά από 12 χρόνια απουσίας στην Α1.

Συμμετοχές (1989—τώρα)

1989–90: Γ΄ Εθνική 
1990–91: Γ΄ Εθνική 
1991–92: Β΄ Εθνική
1992–93: Α΄ Εθνική 
1993–94: Β΄ Εθνική 
1994–95: Β΄ Εθνική 
1995–96: Α΄ Εθνική
1996–97: Α΄ Εθνική
1997–98: Α΄ Εθνική
1998–99: Α2 Εθνική
1999–00: Α1 Εθνική 
2000–01: Α2 Εθνική
2001–02: Α2 Εθνική
2002–03: Α2 Εθνική
2003–04: Α1 Εθνική
2004–05: Α1 Εθνική
2005–06: Α1 Εθνική
2006–07: Α1 Εθνική
2007–08: Α1 Εθνική
2008–09: Α1 Εθνική (υποβιβασμός)
2009–10: Α2 Εθνική
2010–11: Α2 Εθνική
2011–12: Α2 Εθνική
2012–13: Β΄ Εθνική
2013–14: Α2 Εθνική
2014–15: Β΄ Εθνική  
2015–16: Β΄ Εθνική 
2016–17: Α2 Εθνική
2017–18: Α2 Εθνική
2018–19: Α2 Εθνική
2019–20: Β΄ Εθνική (καταργήθηκε η Α2) 
2020–21: Β΄ Εθνική (επανήλθε στην Α1 μετά από 12 χρόνια) 
2021–22: Α1 Εθνική

Το ρόστερ της ανόδου του ΠΑΟΚ (2020-21): Ελπίδα Σύκα Λεριώτη, Δέσποινα Καλογιάννη, Δέσποινα Φραγκιά, Γεωργία Ασκερίδου, Άννα-Μαρία Ταυρίδου, Άννα-Μαρία Αχλαδιώτη, Γεωργία Σακελλαρίου, Αλεξάνδρα Μανίκα Τάνη, Δέσποινα Μπελέγρη, Άννα Μαχίλη, Βασιλική-Ραφαέλα Λασκαρίδου, Αναστασία Μαρίνου, Ηλιάνα Παρασκευοπούλου (Κ15), Βάγια Μουρατίδου, Ελένη Κανάκη, Ευαγγελία Θεοχάρη, Νίκη Δαραβίγκα, Αναστασία Μπίκου (Κ14), Άρτεμις Μυτάκη.

Τίτλοι

 2 Πρωτάθλημα Α2 Εθνικής: 1999, 2003
 1 Πρωτάθλημα Γ εθνικής: 1991

Τμήματα υποδομής
 1 Πανελλήνιο πρωτάθλημα Νεανίδων: 2004 
 1 Πανελλήνιο Πρωτάθλημα Κορασίδων: 2022

Διακρίσεις - Μετάλλια 
 Νέων Γυναικών
3η θέση: 2022 
 Νεανίδων
3η θέση: 2021

Παραπομπές

Εξωτερικοί σύνδεσμοι
Ιστοσελίδα της ανδρικής υδατοσφαίρισης
Ιστοσελίδα της γυναικείας υδατοσφαίρισης
Επίσημη ιστοσελίδα του Α.Σ. 

Υδατοσφαίριση
Ελληνικοί σύλλογοι υδατοσφαίρισης